Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 98/13/8807	Michalovce, 5.1.2015
EEČ : 2-66-2-2015

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 5.1.2015, spisová značka 1 Pv 98/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 30. 11. 2012 v čase okolo 15,10 h na ul. XXXXX, z predajnej plochy v Lidli, odcudzila karamelovú tyčinku, sójový kmeň a 2 ks taveného syra v črievku tak, že si ich ukryla do vrecka bundy a bez zaplatenia prešla cez pokladničnú zónu, pričom bola prichytená pracovníkom SBS a odcudzené veci vrátila v nepoškodenom stave. Odcudzením by spôsobila spol. Lidl SR v. o. s. Ružinovská 1E, XXXXX, škodu vo výške 2,30 €, pričom uvedeného konania sa dopustila napriek tomu, že rozhodnutím Obvodného úradu XXXXX, odboru všeobecnej vnútornej správy č. AM/2011/05104 zo 14. 12. 2011, právoplatným 13. 01. 2012, bola postihnutá pre priestupok proti majetku podľa § 50 ods. 1 zákona o priestupkoch č. 372/1990 Zb. v znení neskorších predpisov, za čo jej bola uložená pokuta vo výške 10,- €.

Uznesením prokurátora Okresnej prokuratúry Michalovce zo dňa 5.1.2015, spisová značka 1 Pv 98/13/8807, bola určená obvinenej skúšobná doba v trvaní 18 mesiacov.
Odôvodnenie:
Uznesením Okresnej prokurátorky v Michalovciach sp. zn. 1Pv 98/13/8807 zo dňa 04. 04. 2013 bolo podľa § 216 ods. 1 písm. a, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. f) Tr. zákona proti obvinenej ml. XXXXX, ktorý mal byť spáchaný tým, že Dňa 30. 11. 2012 v čase okolo 15,10 h na ul. XXXXX, z predajnej plochy v Lidli, odcudzila karamelovú tyčinku, sójový kmeň a 2 ks taveného syra v črievku tak, že si ich ukryla do vrecka bundy a bez zaplatenia prešla cez pokladničnú zónu, pričom bola prichytená pracovníkom SBS a odcudzené veci vrátila v nepoškodenom stave. Odcudzením by spôsobila spol. Lidl SR v. o. s. Ružinovská 1E, XXXXX, škodu vo výške 2,30 €, pričom uvedeného konania sa dopustila napriek tomu, že rozhodnutím Obvodného úradu XXXXX, odboru všeobecnej vnútornej správy č. AM/2011/05104 zo 14. 12. 2011, právoplatným 13. 01. 2012, bola postihnutá pre priestupok proti majetku podľa § 50 ods. 1 zákona o priestupkoch č. 372/1990 Zb. v znení neskorších predpisov, za čo jej bola uložená pokuta vo výške 10,- €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 (dvanásť) mesiacov. Toto rozhodnutie sa stalo právoplatným dňom 13. 04. 2013.

Skúšobná doba pre podmienečné zastavenie trestného stíhania uplynula dňom  13. 10. 2014.

Po uplynutí skúšobnej doby bol vyžiadaný odpis z registra trestov a  správy o povesti obvinenej. 

 Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku. 

Keďže obvinená ml. XXXXX vyhovela podmienkam uvedeným v ustanovení  § 217 ods. 1 Trestného poriadku  bolo rozhodnuté, že sa v skúšobnej dobe podmienečného zastavenia trestného stíhania osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka